《贺新郎 虔州感遇》
清代·王策

太息人间世。忆同乡、前朝司马，上公门第。十万貔貅屯紫塞，一上横空节制。

叱诧处、风雷齐起。倏忽华堂生荆棘，断蓬寒、捲散群罗绮。

山邱恨，几时洗。

女孙远落天涯里。半生来、侯门厮养，秃襟盘髻。瞥遇风前谈乡邑，历历家门能记。

说不尽、伤心情事。苦语未终忙摇手，泪呼君、住诉飘零意。

我亦是，诸王裔。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。